**Homo Homini Lupus**

*Dan Eugen Munteanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu e important culoarea,

crezul, portul sau talentul.

Pentru Om e Demnitatea

care-şi vrea în el accentul...

Constituţia-o proclamă

Aură de OM sub Soare...

...dar tot El, cel ce-o reclamă

o şi calcă în picioare !

E-apărută-oricum prin fire

și de mult pretinsă-n lume.

“regizată“ însă, mai cu știre

lasă-n urmă grave urme.

Dacă-i Altul de-o culoare

c-un pigment care domină,

Negru, Roşu si chiar Galben ...

...creşte-n Alb adrenalină

care împroaşcă-n jur teroare,

devenind alergic, crâncen ...

...dominant Colonialist

infestând străine drepturi,

e pur-sânge un rasist

alintat Creştin în Coduri ...

Când culoarea nu e-n joc,

Crezul poate-i diferit ;

Tot el face-atunci şi loc

urei de “creştin” sfinţit.....

Orbi si impotenţi să creadă,

chiar şi Stareţi-Corifei,

cum că un Alah, sau Buddha

sunt de fapt tot Dumnezei !

...

P.S. ...Dar dacă-i lipseşte una

car’ să-i căşuneze-n parte,

îşi consumă toată ura

pe-un vecin, coleg, chiar frate...